
PARLAMENTUL ROMÂNIEI

CAMERA DEPUTAŢILOR

COMISIA PENTRU  ÎNVĂŢĂMÂNT,


     ŞTIINŢĂ, TINERET ŞI SPORT

                   


                                                                               BUCUREŞTI: 10 decembrie 1998

Nr. 513/XVIII/9





RAPORT

asupra proiectului de Lege pentru modificarea art.5 din Legea nr.128/1997 privind Statutul personalului didactic

În urma examinării proiectului de Lege pentru modificarea art.5 din Legea nr.128/1997 privind Statutul personalului didactic, în şedinţa din 9 decembrie 1998, propunem ca acesta să fie supus spre dezbatere şi adoptare cu următoarele amendamente:

	Nr.

Crt.
	Articolul

(Textul iniţial)
	Text adoptat de comisie
	

	1.
	Articol unic – Articolul 5 alineatul 2 litera a) din Legea nr.128/1997 privind statutul personalului didactic, publicată în Monitorul Oficial al României, Partea I, nr.158 din 16 iulie 1997, se modifică şi va avea următorul cuprins:

a) în casele de copii: educatoare/educator, institutor-educator, învăţător-educator, profesor-educator, profesor-logoped, psihopedagog, pedagog social;”
	Articol unic: - Articolul 5, alineatele 1 şi 2 din Legea nr.128/1997 privind Statutul personalului didactic, publicată în Monitorul Oficial al României, partea I, nr.158 din 16 iulie 1997, se modifică şi vor avea următorul cuprins:

Art.5 (1) c) în învăţământul secundar: profesor, profesor psihopedagog, profesor pedagog social, maistru-instructor;

d) în învăţământul special şi în comisiile de expertiză complexă: educatoare/educator, învăţător, învăţător itinerant, institutor, profesor, profesor itinerant, profesor de educaţie specială, profesor psihopedagog, profesor psiholog şcolar, profesor logoped, profesor pedagog social,  maistru-instructor, învăţător-educator, profesor-educator.

(2) a) în centrele de plasament: educatoare/educator, institutor-educator, învăţător-educator, profesor-educator, profesor logoped, profesor psihopedagog, profesor pedagog social. 
b) în centrele şi cabinetele de asistenţă psihopedagogică: profesor-psihopedagog, profesor-psiholog, profesor-sociolog, profesor pedagog social.


	


În raport de obiectul şi conţinutul său, acest proiect de lege face parte din categoria legilor organice.

         PREŞEDINTE



      SECRETAR

Prof.univ.dr.ing.Anghel Stanciu           Prof.univ.dr.ing.Ecaterina Andronescu

Expert parlamentar

 Simion Cioată

